**FAKULTET ZA UMETNOST I DIZAJN**

**RASPISUJE**

**Konkurs za upis studenata na Master akademske studije u školskoj 2017/2018. godini.**

**Naziv studijskog programa**: Master akademske studije iz oblasti primenjenih umetnosti i dizajna.

**Uže oblasti:** Grafički dizajn, Modni dizajn, Industrijski dizajn, Dizajn enterijera, Scenografija

**Akademski naziv:** Master primenjeni umetnik.

**Obim studija:** 60 ESPB

**Ukupan broj studenata:** 15

Za upis na master akademske studije mogu da se prijave kandidati koji imaju završene osnovne studije, u četvorogodišnjem trajanju, sa 240 ESPB bodova na istom ili srodnom fakultetu sa prosečnom ocenom 8 i više.

Prijava kandidata počinje 24. avgusta 2016. i trajaće do 01. oktobra 2016. godine.

Provera sklonosti i spobosobnosti održaće se 02.10.2017. u 11:00 časova.

Osnovni cilj studijskog programa Master akademskih studija primenjenih umetnosti i dizajna, na Fakultetu za umetnost i dizajn je razvoj procesa saznanja, realizacije, kao i razvoj umetničkih veština studenata kroz izradu i odbranu Master rada. Uz pomoć mentora, razvijaju se istraživačke i umetničke sposobnosti kroz predavanja, radionice, studijska putovanja i prezentacije studentskih radova.

Studijski program je dvosemestralni teorijsko-umetnički nastavak osnovnih akademskih studija na istoimenom fakultetu, usmeren ka sticanju neophodnog znanja za dublje i temeljnije razumevanje postulata i savremenih standarda u oblasti dizajna i primenjenih umetnosti, kao i kreativnih pojava i njihovo menjanje kroz kreativnost, a u skladu sa diktiranjem savremenih tehnoloških ili vizuelnih potraživanja tržišta.

Dokumenta potrebna za upis su: overena fotokopija diplome;izvod iz matične knjige rođenih;uverenje o položenim ispitima;dve fotografije za indeks;ŠV obrazac.

Ove školske godine kandidati koji upišu master akademske studije, imaju popust u iznosu od 20%.

Za sve dodatne informacije: Kontakt telefoni: 011/ 220 30 23 i 220 30 90; Adresa za upis: Goce Delčeva 8, Beograd.